Pikva Miikaeli kabel
Pikva Miikaeli kabel on kabel Harjumaal Anija vallas Pikva külas. Tegu on endise Diakonisside Asutise kabeliga, mis ehitati 1891. aastal arhitekt Erwin Bernhardi projekti järgi haiglatöötajate palveruumiks. Algselt asus see Tallinnas Magdaleena haigla kõrval, kus ta jäi ette kinnisvaraarendusele. Pikva mõisakompleksi omaniku Mika Orava eestvedamisel toodi 2005. aastal kabel Tallinnast Pikva mõisa. Kabel kuulub Pikva mõisa kompleksi ja töötab Kose koguduse abikirikuna.